**Ջեմայմա Քյորք** (անգլ.՝ Jemima Kirke, ապրիլի 26, 1985(1985-04-26), Վեստմինստեր, Մեծ Լոնդոն, Անգլիա, Միացյալ Թագավորություն), անգլո-ամերիկացի նկարչուհի և դերասանուհի։ Առավել հայտնի է «Աղջիկներ» հեռուստասերիալում (2012-2017) Ջեսսայի դերով։

Վաղ տարիներ
-----------

Ջեմայմա Քյորքը ծնվել է 1985 թվականի ապրիլի 26-ին, Անգլիայի մայրաքաղաք Լոնդոնում` թմբկահար Սայմոն (ծնված 1949 թվականին) և Լորեյն Քյորքերի ընտանիքում։ Մայրը «Geminola» վինտաժային բուտիկի սեփականատերն է, որը հագուստ է տրամադրել «Սեքսը մեծ քաղաքում» հեռուստասերիալին։ Ջեսսան «Աղջիկներ» սերիալի առաջին եթերաշրջանի վերջում` իր հարսանիքի տեսարանի ժամանակ, կրել է այդ բուտիկի զգեստը։ Ջեմայման ունի երկու քույր` Դոմինո և Լոլա Քյորքերը, Դոմինոն երգչուհի է, իսկ Լոլան` դերասանուհի։

Չնայած, որ Ջեմայման ծնվել է Անգլիայում, նա մեծացել է Նյու Յորքում։ Բրուքլինի «Սուրբ Էննի դպրոցում» ուսման ժամանակ Քյորքը ծանոթացել և ընկերացել է ներկայումս ռեժիսոր Լենա Դանհեմի հետ։

Գործունեություն
---------------

2005 թվականին տեղի է ունեցել Ջեմայմայի առաջնելույթը` որպես հնչյունավորող դերասանուհի։ «Ժպիտ` տեսախցիկի համար» ֆիլմում հնչյունավորել է երկվորյակ երգչուհու։

2010 թվականին Ջեմայման ռեժիսոր ընկերուհու` Լենա Դանհեմի «Մատնաչափ կահույք» ֆիլմում խաղացել է Շառլոտայի դերը, որի համար առաջադրվել է «Գոթեմ» մրցանակի։ Քյորքը ֆիլմում նկարահանվել է անվճար, քանի որ արտադրության ժամանակ գումարը չի բավականացրել։ Չնայած, որ ֆիլմը շահութաբեր է եղել, Ջեմայմային չեն վճարել։

2011 թվականին Քյորքը նկարահանվել է իր ընկերոջ` «Rival Schools» խմբի «Wring It Out» երգի տեսահոլովակում։

2012 թվականից Ջեմայման «Աղջիկներ» հեռուստասերիալում խաղացել է Ջեսսա Յոհանսոնի դերը։ Այն դարձյալ Լենա Դանհեմի ռեժիսորական աշխատանքն է։

Ջեմայման իրեն ավելի շատ նկարչուհի է համարում, քան դերասանուհի` չնայած իր բոլոր դերերին։ Ռոդ Այլենդի դիզայնի դպրոցում ստացել է արվեստի բակալավրի աստիճան։ 2011 թվականին տեղի է ունեցել նրա` «Կարճ պատմություն» ցուցահանդեսը։

2017 թվականին նկարահանվել է Զեյն Մալիկի «Dusk till Dawn» երգի տեսահոլովակում։

Անձնական կյանք
--------------

2007 թվականին Քյորքն աբորտ է արել։

2009 թվականին Ջեմայման ամուսնացել է փաստաբան Մայքլ Մոսբերգի հետ, որից ունի երկու երեխա` դուստրը` Ռաֆայելա Իզրիել Մոսբերգը (ծնված 2010 թվականի հոկտեմբերին) և որդին` Մեմֆիս Քյորք Մոսբերգը (ծնված 2012 թվականի նոյեմբերի 20-ին)։ 2017 թվականի հունվարին հայտնի է դարձել, որ Քյորքը և Մոսբերգը 2016 թվականի ամռանն ամուսնալուծվել են։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2005 | ֆ | «Ժպիտ` տեսախցիկի համար» | *Smile for the Camera* | երկվորյակ երգչուհի (հնչյունավորում) |
| 2010 | ֆ | «Մատնաչափ կահույք» | *Tiny Furniture* | Շառլոտա |
| 2012 | ս | «Աղջիկներ» | *Girls* | Ջեսսա Յոհանսոն |
| 2017 | ֆ | «Փոքր ժամացույցները» | *The Little Hours* | Մարթա |
| 2018 | ֆ | «Այս բոլոր փոքրիկ ակնթարթները» | *All These Small Moments* | Օդեսսա |
| 2018 | ֆ | «Ոչ միասին» | *Untogether* | Անդրեա |

Ծանոթագրություններ
------------------

1. ↑  "Interviews & Reviews — Simon Kirke Official Website". Արխիվացված է the original 2012 թ․ մայիսի 31-ին. Retrieved 2012 թ․ հուլիսի 14. `{{cite web}}`: no-break space character in `|title=` at position 21 (help)
2. ↑  Miller, Julie (2012 թ․ ապրիլի 9). "Q&A: Girls Co-Star Jemima Kirke on Tattooing Lena Dunham and Playing It Cool Through Her Awkward Phase". *Vanity Fair*. Retrieved 2012 թ․ մայիսի 6.
3. ↑  "The Art of Being 'Girls' Co-Star Jemima Kirke". *Speakeasy*. 14.03.2012.
4. ↑  Rosen, Christopher (2012 թ․ ապրիլի 23). "Jemima Kirke, 'Girls' Star, On Periods, Collaborations And Sex Scenes". *HuffPost*. Retrieved 2012 թ․ մայիսի 1.
5. ↑  "Skylight Projects". *Artslant*. Արխիվացված է the original 2020 թ․ մարտի 23-ին. Retrieved 2020 թ․ ապրիլի 18.
6. ↑  23 Celebrities Who Have Shared Their Abortion Stories to Help End the Stigma

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Metacritic · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BIBSYS: 13013143 · BNF: 166787904 · GND: 1032931744 · ISNI: 0000000402367877 · LCCN: no2013011075 · NTA: 387596135 · SUDOC: 172656885 · VIAF: 297760046 · WorldCat VIAF: 297760046 |

 |

 |